Σεισμός στην Πέτρινια (2020)

Ο σεισμός στην Πέτρινια συνέβη στις 29 Δεκεμβρίου 2020 στις 12:20 μ.μ. τοπική ώρα (1:20 μ.μ. ώρα Ελλάδας) και είχε ισχύ 6,4 ρίχτερ. Συνέβη 3 χιλιόμετρα νότια-νοτιοδυτικά της Πέτρινιας της Κροατίας. Ο σεισμός ήταν αισθητός σε όλη τη βόρεια Κροατία, καθώς και σε μεγάλα τμήματα της Σλοβενίας, της Αυστρίας, της Βοσνίας και Ερζεγοβίνης, της Σερβίας, της Ουγγαρίας και ακόμη και στην Ιταλία. Σύμφωνα με τις πρώτες αναφορές υπάρχουν σημαντικές ζημιές στην Πέτρινια. Στην Ευρωπαϊκή μακροσεισμική κλίμακα η μέγιστη ισχύ εκτιμήθηκε μεταξύ των κλιμάκων VIII (σημαντικές ζημιές) με IX ("καταστροφικός"). Επτά άτομα σκοτώθηκαν και 20 άτομα έχουν τραυματιστεί. Ο δήμαρχος της πόλης δήλωσε ότι η μισή πόλη έχει καταστραφεί.

Τεκτονική επισκόπηση 
Το επίκεντρο βρίσκεται σε μια λοφώδη περιοχή ακριβώς νότια της πεδιάδας των ποταμών Κούπα και Σάβου, με το όρος Ζρίνσκα γκόρα και τις υπόλοιπες Δειναρικές άλπεις στα νότια. 

Η σεισμική περιοχή του Ποκούπλιε ακολουθεί την κοιλάδα του ποταμού Κούπα από το Κάρλοβατς μέχρι το Σίσακ. Η περιοχή έχει επηρεαστεί από αρκετούς σεισμούς, με πιο γνωστό αυτό του 1909 με επίκεντρο κοντά στο Πόκουπσκο, με μετασεισμού που συνέχισαν μέχρι το 1910. Σύμφωνα με την κλίμακα Μερκάλι-Κανκάνι-Ζίμπεργκ, είχαν μέγιστη ένταση VIII.

Ο τελευταίος σεισμός στην κροατική επικράτεια με ένταση 6.2 ρίχτερ ήταν ένας σεισμός που χτύπησε την περιοχή της Μακάρσκα το 1962.

Ο σεισμός 
Ο σεισμός συνέβη λόγω της ρηχής τεκτονικής κίνησης στην Ευρασιατική πλάκα. Οι λύσεις εστιακού μηχανισμού για τον σεισμό επιδεικνύουν ότι ο σεισμός συνέβη σε ένα σχεδόν κάθετο ρήγμα που χτυπούσε είτε προς τα νοτιοανατολικά ή προς τα νοτιοδυτικά. Η τοποθεσία και το βάθος του γεγονότος επιδεικνύουν ότι αυτός ήταν ένας ενδοπλακιακός σεισμός που συνέβη εντός της ευρασιατικής πλάκας. Το μέγεθος του σεισμού εκτιμήθηκε στα 6.2 ρίχτερ από την Κροατική Σεισμολογική Υπηρεσία και στα 6.4 από το Ευρωπαϊκό-Μεσογειακό Σεισμολογικό Κέντρο.

Το επίκεντρο του σεισμού ήταν κοντά στο χωριό Στράσνικ.

Προσεισμοί 
Η ίδια περιοχή χτυπήθηκε από τρεις προσεισμούς την προηγούμενη μέρα, με μέγεθος 5.0, 4.7 και 4.1 ρίχτερ αντίστοιχα.

Ζημιά 
Η πόλη της Πέτρινιας επηρεάστηκε περισσότερο, με πολλά κτίρια να καταστρέφονται. Μεγάλες διακοπές ρεύματος συνέβησαν πέρα από την Πέτρινια, στην Γκλίνα, στο Τόπουσκο, στο Ντβορ, το Γκβοζντ, τη Χρβάτσκα Κοσταϊνίτσα, τη Σούνια, τη Βέλικα Γκόριτσα, το Σίσακ και το Ζάγκρεμπ.

Στο Σίσακ, το οποίο βρίσκεται περίπου 20 χιλιόμετρα βορειοανατολικά του επικέντρου, το νοσοκομείο και το δημαρχείο της πόλης υπέστησαν σημαντικές ζημιές.

Η πρωτεύουσα της χώρας, το Ζάγκρεμπ, η οποία βρίσκεται περίπου 60 χιλιόμετρα βόρεια του επικέντρου επίσης επηρεάστηκε μετρίως, με μερικές ζημιές σε κτίρια, διακοπές ρεύματος και αρκετούς πολίτες να βγαίνουν ανάστατοι στους δρόμους.

Ανθρώπινες απώλειες 
Ένα δωδεκάχρονο κορίτσι σκοτώθηκε και 20 άτομα τραυματίστηκαν. Ο δήμαρχος της πόλης δήλωσε ότι η μισή πόλη έχει καταστραφεί. Ένας άνδρας 20 ετών και ο πατέρας του σκοτώθηκαν αφού το σπίτι τους στο Μάισκε Πολιάνε κοντά στην Γκλίνα σκοτώθηκε. Αργότερα τρία άτομα βρέθηκαν νεκρά στο ίδιο χωριό.. Το χωριό ήταν ο οικισμός που επηρεάστηκε περισσότερο από τον σεισμό. Στη Ζάζινα ένα άτομο βρέθηκε νεκρό αφού η τοπική εκκλησία κατέρρευσε.

Διεθνείς αντιδράσεις

Χώρες 

  – Ο πρόεδρος της Σερβίας Αλεξάνταρ Βούτσιτς ανακοίνωσε ότι η Σερβία είναι έτοιμη να βοηθήσει την Κροατία οικονομικά και τεχνικά.

  – Το Υπουργείο Ασφάλειας της Βοσνίας και Ερζεγοβίνης προσέφερε στο Υπουργείο Εσωτερικών της Κροατίας υπηρεσίες από το αρχηγείο της πολιτικής προστασίας και βοήθεια μετά τον σεισμό. Το υπουργείο ασφάλειας της Βοσνίας, μετά από συμβουλές και συντονισμό με βοσνιακούς και κροατικούς θεσμούς έχει θέσει στη διαθεσιμότητα της Κροατίας δύο ομάδες προστασίας και διάσωσης. Αυτές είναι η ομάδα της Ομοσπονδιακής Διοίκησης Πολιτικής Προστασίας με 42 διασώστες και η ομάδα της Διοίκησης Πολιτικής Προστασίας της Σερβικής Δημοκρατίας με 18 διασώστες, οι οποίες θα σταλούν στην περιοχή μαζί με τον εξοπλισμό τους αν η Κροατία δεχτεί αυτή τη βοήθεια.

  – Ο πρωθυπουργός Βίκτορ Όρμπαν προσέφερε βοήθεια στη μετρίαση και ανασυγκρότηση των καταστροφών σε γράμμα στον Κροάτη ομόλογό του.

  – Το Τμήμα Επειγουσών Καταστάσεων έχει δείξει την πρόθεσή του να παρέμβει και να παρέχει υποστήριξη στις κροατικές αρχές. Οι ρουμανικές ομάδες έρευνας και διάσωσης είναι έτοιμες να παρέμβουν στη Κροατία στη βάση του αιτήματος βοήθειας που μπορεί να γίνει από την κροατική κυβέρνηση. Ο Ραέντ Αραφάτ, επικεφαλής του Τμήματος Επειγουσών Καταστάσεων, ζήτησε από τις ομάδες RO-USAR (Ρουμανική Αστική Έρευνα και Διάσωση) να είναι έτοιμες να παρέμβουν.
  – Ο πρωθυπουργός της Βόρειας Μακεδονίας Ζόραν Ζάεφ ανακοίνωσε ότι το υπουργικό του συμβούλιο αποφάσισε να στείλει χρηματική βοήθεια ύψους 6 εκατομμυρίων σλαβομακεδονικών δηναρίων στην Κροατία.
  - Ο πρωθυπουργός της Ελλάδας Κυριάκος Μητσοτάκης ανάρτησε στο Twitter τα συλληπητήριά του στην Κροατία και δήλωσε επίσης ότι η Γενική Γραμματεία Πολιτικής Προστασίας είναι έτοιμη να βοηθήσει αν χρειαστεί. Επίσης η Ελλάδα προσέφερε σκηνές και υπνόσακους έπειτα από αίτημα της Κροατίας, οι οποίοι θα αποσταλούν μέχρι το πρωί της 30ής Δεκεμβρίου.
  – Ο πρωθυπουργός της Σλοβενίας Γιάνεζ Γιάνσα προσέφερε την αποστολή σκηνών, κρεβατιών και θερμάστρων για τη φροντίδα των ανθρώπων που έμειναν άστεγοι από τον σεισμό. Επίσης προσφέρθηκε να στείλει ειδικούς για την αξιολόγηση των ζημιών.
  – Ο πρόεδρος του Μαυροβουνίου Μίλο Τζουκάνοβιτς δήλωσε ότι το Μαυροβούνιο είναι έτοιμο να βοηθήσει την Κροατία.
  – Ο πρόεδρος της Τουρκίας Ρετζέπ Ταγίπ Ερντογάν επικοινώνησε με τον Κροάτη ομόλογό του Ζόραν Μιλάνοβιτς και εξέφρασε τα συλληπητήριά του στην Κροατία για τον σεισμό. Επίσης ο Ερντογάν ανέφερε ότι η Τουρκία είναι έτοιμη να παρέχει ομάδες αναζήτησης και διάσωσης και όποια άλλη βοήθεια ζητήσει η Κροατία.

Διεθνείς οργανισμοί 

  – Η πρόεδρος της Ευρωπαϊκής Επιτροπής Ούρσουλα φον ντερ Λάιεν δήλωσε ότι η Ευρωπαϊκή Ένωση είναι έτοιμη να στηρίξει τη χώρα και ζήτησε από τον Γιάνεζ Λενάρτσιτς να ταξιδέψει στην Κροατία.

Επακόλουθα 
Ο σεισμός οδήγησε σε ένα προληπτικό κλείσιμο του εργοστασίου παραγωγής πυρηνικής ενέργειας Κρσκο στη Σλοβενία, περίπου 100 χιλιόμετρα βόρεια του επίκεντρου). Στο εργοστάσιο παραγωγής πυρηνικής ενέργειας Πακς στην Ουγγαρία, περίπου 300 χιλιόμετρα ανατολικά του επίκεντρου, ο σεισμός έγινε αισθητός αλλά η παραγωγή δεν σταμάτησε.

Δείτε επίσης 

 Σεισμός στο Ζάγκρεμπ (2020)
 Κατάλογος σεισμών του 2020
 Σεισμός στην Αλβανία (2019)

Εξωτερικοί σύνδεσμοι 

 Βίντεο από ζωντανή μετάδοση, κατά τη διάρκεια της οποίας συνέβη ο σεισμός

Παραπομπές 

Σεισμοί
Ιστορία της Κροατίας